Ehdotus: NEUVOSTON ASETUS yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2002 annetun asetuksen (EY) N:o 2555/2001 muuttamisesta

(komission esittämä)

PERUSTELUT

Neuvoston asetuksessa (EY) N:o 2555/2001 vahvistetaan vuodelle 2002 yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavat eräiden kalakantojen ja kalakantaryhmien kalastusmahdollisuudet ja niihin liittyvät edellytykset. Asetukseen on tehtävä muutoksia kansainvälisillä foorumeilla viime aikoina tehtyjen seuraavien päätösten, uusien tieteellisten suositusten ja tuomioistuimessa annetun tuomion vuoksi:

(1) Asetuksessa säädetään lukuisista Koillis-Atlantin kalastusjärjestön (NAFO) sääntelyalueella sovellettavista säilyttämis- ja valvontatoimenpiteistä. Yhteisö on NAFOn sopimuspuoli ja sen on pantava täytäntöön järjestön hyväksymät toimenpiteet. Helmikuussa 2002 pidetyssä erityiskokouksessa NAFO hyväksyi seuraavat toimenpiteet:

(a) Verkkojen suuremman silmäkoon käyttöönotto rauskun pyynnissä. Silmäkoon on oltava 280 mm verkonperässä (1 päivästä heinäkuuta 2002).

(b) Katkarapusaaliiden ilmoittamisjärjestelmän käyttöönotto NAFO-alueella 3L.

(c) Katkarapujen pyyntikiellon pidentäminen eräillä määritellyillä NAFO-alueen 3M osissa 1 päivästä kesäkuuta 31 päivään joulukuuta 2002 väliseksi ajaksi (ennen se oli 1 päivästä kesäkuuta 30 päivään syyskuuta 2002).

(d) Katkaravun pyyntipäivien enimmäismäärän korottaminen eräissä määritellyissä NAFO-alueen 3M osissa.

(e) Grönlanninpallaksen TACin korottaminen NAFO-alueella 3LMNO.

(2) Yhteisön Ruotsin puolesta Venäjän federaation kanssa käymät vuoden 2002 kalastusalan yhteistyötä koskevat neuvottelut saatiin päätökseen 14 päivänä helmikuuta 2002. Näiden neuvottelujen päätelmät, jotka koskevat kalastusmahdollisuuksien vaihtoa kiintiöiden ja lisenssien muodossa, on nyt pantava täytäntöön yhteisön lainsäädännössä, jotta kalastajat voivat käyttää uusia kalastusmahdollisuuksiaan.

(3) EU:n ja Norjan välisissä Skagerrakin ja Kattegatin vuoden 2002 kalastuksen sääntelyä koskevissa kalastusneuvotteluissa sovittiin, että punakampelan kalastussuosituksiin liittyvien erityisten olosuhteiden vuoksi ICESiä olisi pyydettävä arvioimaan uudelleen kantaa koskeva vuoden 2002 suosituksensa sitten, kun viralliset punakampelasaalistilastot ovat saatavilla. ICES toteaa Skagerrakin ja Kattegatin punakampelaa koskevassa suosituksessaan, että vuoden 2001 tietojen perusteella vuonna 2002 voidaan arvioida olevan 32 prosenttia enemmän punakampelaa kuin vuonna 2001 esitettiin, joten vuoden 2002 TACia voidaan korottaa 32 prosenttia ilman että siitä aiheutuu merkittäviä lisäriskejä kannalle. TACia on muutettu tämän mukaisesti. Skagerrakin osalta Norja on suostunut korotettuun TACiin.

(4) Euroopan yhteisön ja Norjan välillä on tehty sopimus, jonka mukaan Norjalle on siirretty 15 000 tonnia tuulenkalaa yhteisön ICES-osa-alueen IIa ja Pohjanmeren vesistä ja samalla alueella on siirretty Norjalta yhteisölle 1 500 tonnia punakampelaa.

(5) Neuvosto ja komissio sopivat joulukuussa 2001 pidetyssä neuvoston kokouksessa pyytävänsä ICESiltä ja STECF:ltä uusia tieteellisiä lausuntoja kielikampelakannan tilasta ICES-osa-alueilla VIIIa,b ja asianmukaisista saaliista vuodelle 2002. ICES ja STECF eivät katsoneet aikaisemmin ICESin lausunnon uudelleen tarkastelun olevan perusteltua.

Kun komissio viime vuonna suunnitteli TAC- ja kiintiöehdotuksia elvytettäville kannoille, se valitsi TACit purettuja saaliita vastaaviksi siten, että ICESin saalisennusteiden mukaisesti turskan ja kielikampelan kutevan kannan biomassa (SSB) lisääntyisi 30 prosenttia ja kummeliturskan 15 prosenttia. Jos tämä edellytti TACin alentamista yli 50 prosenttia, ehdotettu TAC vahvistettiin 50 prosenttiin vuoden 2001 TACista. Ehdotettua TACia ei kuitenkaan koskaan vahvistettu tasolle, jolla kalastuskuolevuus olisi korkeampi kuin Fpa-arvo (ennalta varautumisen viitemäärä).

ICESin lausunnon mukaisesti ja samoja periaatteita soveltaen, joita käytettiin viime vuotista TACia suunniteltaessa, kielikampelan TAC ICES-osa-alueilla VIIIa,b tulee olemaan 2 710 tonnia koko vuonna 2002 (Fpa-sääntö).

(6) ICES on uudessa sillikantojen hoitoa ICES-osa-alueilla VIIg,h,j,k koskevassa tieteellisessä lausunnossaan suositellut, että vuoden 2002 kalastuskuolevuus olisi enintään 0,35, mikä vastaa enintään 11 000 tonnin saaliita koko vuonna. TACia on muutettu tämän mukaisesti.

(7) Yhteisöjen tuomioistuin on todennut asiassa C-61/96, että Portugalille myönnetty lupa kalastaa osa sille myönnetystä ICES-alueen IX, X ja CECAF-alueen 34.1.1 sardelli-TACista ICES-alueella VIII vääristää suhteellisen vakauden periaatetta alueella VIII. Nämä siirrot on siis lopetettava.

(8) Marraskuun 12.-19. päivänä pidetyssä ICCATin vuosikokouksessa esitettiin ensimmäistä kertaa taulukoita, joista käy ilmi ICCATin sopimuspuolten ICCATissa sovittujen kalastusmahdollisuuksien alikäyttö ja ylikäyttö. Tässä yhteydessä ICCAT teki päätöksen, jossa osoitettiin, että vuoden 2000 aikana Euroopan yhteisön Etelä-Atlantin tonnikalan kiintiötä alikäytettiin 1 696 tonnin verran ja Etelä-Atlantin miekkakalan kiintiötä 2 tonnin verran. Pohjois-Atlantin miekkakalan kiintiötä ylikäytettiin 147,5 tonnin verran. ICCATin vahvistamien yhteisön kiintiöiden mukauttamisten noudattamiseksi ja huomioon ottaen Euroopan yhteisölle myönnettyjen kiintiöiden alikäyttö ja ylikäyttö, jotka johtuvat Etelä-Atlantin tonnikalan ja miekkakalan kalastusmahdollisuuksien alikäytöstä ja eräiden jäsenvaltioiden Pohjois-Atlantin miekkakalan ICCATin vahvistamien kalastusmahdollisuuksien ylikäytöstä, on tarpeen, että alikäytön ja ylikäytön jakaantuminen toteutetaan kunkin jäsenvaltion vastaavan osuuden mukaisesti muuttamatta vuosittaisten TACien vahvistamista koskevan asetuksen (EY) N:o 2555/2001 3 artiklan 1 kohdassa säädettyjä jakoperusteita.

(9) Kansainvälisen Atlantin tonnikalojen suojelukomission (ICCAT) marraskuussa 2000 pitämässä kokouksessa suositeltiin, että Atlantin valtamerellä otettaisiin käyttöön valkomarliini- ja purjemarliinikiintiöt. Suositukset tulivat voimaan 26 päivänä kesäkuuta 2001. Yhteisön on sopimuspuolena pantava ne täytäntöön.

(10) Asetuksen (EY) N:o 973/2001 10 artiklan 1 kohdan mukaisesti kohdelajinaan pohjoisen kannan valkotonnikalaa pyytävien yhteisön alusten lukumäärä on vahvistettava vuosien 1993 ja 1995 välisenä aikana tätä kantaa pyytäneiden kalastusalusten keskimääräisen lukumäärän perusteella. Kokonaislukumäärä 1 253 jaetaan jäsenvaltioiden kesken seuraavasti: Irlanti 25, Espanja 751, Ranska 155, Yhdistynyt kuningaskunta 12 ja Portugali 310. Kokonaislukumäärä ei saa ylittyä.

Asetuksen (EY) N:o 973/2001 10 artiklan 4 kohdan mukaisesti 10 artiklan 1 kohdan mukaisesti vahvistettu alusten kokonaislukumäärä on jaettava jäsenvaltioiden kesken. Vuonna 2002 pohjoisen kannan valkotonnikalan pyyntiin osallistuu jäsenvaltioiden ilmoituksen mukaan enemmän kuin 1 253 alusta. Espanjan, Ranskan ja Irlannin asetuksen hyväksymisen yhteydessä tekemän ilmoituksen mukaan Espanja ja Ranska luopuvat yhteensä 25 aluksesta Irlannin hyväksi, jos se on tarpeen 10 artiklan 4 kohdan soveltamiseksi. Vähentäminen tehdään suhteessa niiden 10 artiklan 1 kohdan mukaisesti määriteltyyn alusten lukumäärään nähden. Tämä tarkoittaa, että Espanjan on vähennettävä 21 alusta (lopullinen määrä 730), Ranskan 4 alusta (lopullinen määrä 151) ja Irlannin aluskanta nousee 25:stä 50:een.

(11) Asetuksessa säädetään lukuisista Itämeren kalastuksessa sovellettavista säilyttämis- ja valvontatoimenpiteistä. Nämä toimenpiteet ovat Kansainvälisen Itämeren suojelukomission suosittelemia. Yhteisön on sopimuspuolena pantava ne täytäntöön. IBSFC antoi maaliskuussa 2001 pitämässään ylimääräisessä kokouksessa suosituksen pyydysten valikoivuuden lisäämisestä turskan troolikalastuksessa. Silmäkooltaan 130 millimetrin troolin langanpaksuutta koskevat tekniset tiedot olisi lisättävä asetuksen liitteeseen V.

Neuvostoa pyydetään hyväksymään tämä ehdotus mahdollisimman nopeasti, jotta kalastajat voivat suunnitella kalastuskauden toimintansa.

Ehdotus: NEUVOSTON ASETUS yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2002 annetun asetuksen (EY) N:o 2555/2001 muuttamisesta

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen,

ottaa huomioon yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92 [1] ja erityisesti sen 8 artiklan 4 kohdan,

[1] EYVL L 389, 31.12.1992, s. 1. Asetus sellaisena kuin se on viimeksi muutettuna asetuksella (EY) N:o 1181/98 (EYVL L 164, 9.6.1998, s. 1).

ottaa huomioon komission ehdotuksen [2],

[2] EYVL C ..., ..., s. ...

sekä katsoo seuraavaa:

(1) Helmikuussa 2002 Luoteis-Atlantin kalastusjärjestö (NAFO) hyväksyi lukuisia muutoksia säilyttämis- ja valvontatoimenpiteisiinsä, jotka koskevat rauskun pyynnin silmäkokoa, katkarapusaaliiden ilmoittamisvaatimuksia alueella 3L, katkaravunpyynnin kalastuskiellon pidentämistä eräissä määritellyissä alueen 3M osissa, katkaravun pyynnin enimmäispäivien muutosta alueella 3M ja grönlanninpallaksen suurimpia sallittuja saaliita (TAC).

(2) Ruotsin kuningaskunnan hallituksen ja Venäjän federaation hallituksen välillä 11 päivänä joulukuuta 1992 tehdyn kalastussopimuksen 3 artiklassa määrätyn menettelyn mukaisesti yhteisö Ruotsin kuningaskunnan puolesta ja Venäjän federaatio ovat neuvotelleet keskinäisistä kalastusoikeuksistaan vuoden 2002 osalta.

(3) Viimeisimpien tieteellisten näyttöjen ja Norjan kanssa tehdyn sopimuksen mukaisesti kielikampelan vuoden 2002 TACia ICES [3]-osa-alueella IIIa (Kattegat ja Skagerrak) voidaan suurentaa.

[3] Kansainvälinen merentutkimusneuvosto.

(4) Euroopan yhteisön ja Norjan välillä on tehty sopimus, jonka mukaan Norjalle on siirretty 15 000 tonnia tuulenkalaa ICES-osa-alueen IIa ja Pohjanmeren yhteisön vesistä ja samalla alueella on siirretty Norjalta yhteisölle 1 500 tonnia punakampelaa.

(5) Viimeisimmän tieteellisen näytön perusteella kielikampelan TACia ICES-osa-alueilla VIIIa,b olisi pienennettävä. Sillin TAC ICES-osa-alueilla VIIg,h,j,k olisi vahvistettava koko vuodeksi 2002 ICESin uusi tieteellinen suositus huomioon ottaen.

(6) Tuomioistuimen 18 päivänä huhtikuuta 2002 asiassa C-61/96 antaman tuomion perusteella sardellia alueilla IX, X ja CECAF 34.1.1 koskeva alaviite 2 olisi poistettava.

(7) Marraskuun 12.-19. päivänä pidetyssä ICCATin vuosikokouksessa esitettiin ensimmäistä kertaa taulukoita, joista käy ilmi ICCATin sopimuspuolten ICCATissa sovittujen kalastusmahdollisuuksien alikäyttö ja ylikäyttö. Tässä yhteydessä ICCAT teki päätöksen, jossa osoitettiin, että vuoden 2000 aikana Euroopan yhteisön Etelä-Atlantin tonnikalan kiintiötä alikäytettiin 1 696 tonnin verran ja Etelä-Atlantin miekkakalan kiintiötä 2 tonnin verran. Pohjois-Atlantin miekkakalan kiintiötä ylikäytettiin 147,5 tonnin verran.

(8) ICCATin vahvistamien yhteisön kiintiöiden mukauttamisten noudattamiseksi ja huomioon ottaen Euroopan yhteisölle myönnettyjen kiintiöiden alikäyttö ja ylikäyttö, jotka johtuvat Etelä-Atlantin tonnikalan ja miekkakalan kalastusmahdollisuuksien alikäytöstä ja eräiden jäsenvaltioiden Pohjois-Atlantin miekkakalan ICCATin vahvistamien kalastusmahdollisuuksien ylikäytöstä, on tarpeen, että alikäytön ja ylikäytön jakaantuminen toteutetaan kunkin jäsenvaltion vastaavan osuuden mukaisesti muuttamatta vuosittaisten TACien vahvistamista koskevan asetuksen (EY) N:o 2555/2001 3 artiklan 1 kohdassa säädettyjä jakoperusteita.

(9) Eräiden laajasti vaeltavien kalakantojen teknisistä säilyttämistoimenpiteistä 14 päivänä toukokuuta 2001 annetun neuvoston asetuksen (EY) N:o 973/2001 [4] 10 artiklan 1 kohdan mukaisesti valkotonnikalan pohjoista kantaa pyytävien yhteisön alusten lukumäärä olisi vahvistettava tätä lajia vuosien 1993 ja 1995 välisenä aikana pyytäneiden kalastusalusten keskimääräisen lukumäärän perusteella. Näiden alusten lukumäärä olisi jaettava jäsenvaltioiden kesken.

[4] EYVL L 137, 19.5.2001, s. 1.

(10) Kansainvälisen Atlantin tonnikalojen suojelukomission (ICCAT) marraskuussa 2000 pitämässä kokouksessa suositeltiin, että Atlantin valtamerellä otettaisiin käyttöön valkomarliini- ja purjemarliinikiintiöt.

(11) Kansainvälinen Itämeren kalastuskomissio (IBSFC) on maaliskuussa 2001 suositellut turskan kalastusta koskevia teknisiä säilyttämistoimenpiteitä. Tämän vuoksi yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2002 18 päivänä joulukuuta 2001 annetun asetuksen (EY) N:o 2555/2001 [5] liitteessä V olevaa 3 kohtaa olisi muutettava.

[5] EYVL L 347, 31.12.2001, s. 1.

(12) Tämän vuoksi asetusta (EY) N:o 2555/2001 olisi muutettava vastaavasti,

ON ANTANUT TÄMÄN ASETUKSEN:

1 artikla

Muutetaan asetus (EY) N:o 2555/2001 seuraavasti:

(1) Korvataan 17 artiklan 1 kohdan ensimmäinen alakohta seuraavasti:

"Troolien, joiden jossakin osassa on kooltaan alle 130 millimetrin silmät, käyttö on kielletty liitteessä IX tarkoitettuihin lajeihin kohdennetun kalastuksen osalta. Lyhyteväiseen kalmariin (Illex illecebrosus) kohdistetun kalastuksen osalta tämä silmäkoko on vähintään 60 millimetriä. Rauskujen (Rajidae) kohdennetussa kalastuksessa tämä silmäkoko saa olla verkonperässä vähintään 280 millimetriä 1 päivästä heinäkuuta 2002."

(2) Lisätään 18 artiklaan 5 kohta seuraavasti:

"5 Jäsenvaltioiden on ilmoitettava komissiolle päivittäin niiden lipun alla purjehtivien ja yhteisöön rekisteröityjen alusten pohjankatkarapusaaliit (Pandalus borealis), jotka on pyydetty NAFO-sääntelyalueella 3L."

(3) Muutetaan liite 1A tämän asetuksen liitteen I mukaisesti.

(4) Muutetaan liite 1B tämän asetuksen liitteen II mukaisesti.

(5) Muutetaan liite 1D tämän asetuksen liitteen III mukaisesti.

(6) Muutetaan liite 1E tämän asetuksen liitteen IV mukaisesti.

(7) Muutetaan liite 1F tämän asetuksen liitteen V mukaisesti.

(8) Korvataan liitteessä V oleva 3 kohta seuraavasti:

"(3) Neuvoston asetuksen (EY) N:o 88/98 liitteen IV säännöksistä poiketen vähimmäissilmäkoko pyydettäessä turskaa trooleilla, ankkuroiduilla kierrenuotilla ja vastaavilla verkkopyydyksillä on 130 mm. Langan enimmäispaksuus on 6 mm, jos käytetään yksisäikeistä lankaa, ja 4 mm, jos käytetään kaksisäikeistä lankaa. Tätä silmäkokoa ja langan paksuutta sovelletaan kaikkiin aluksella oleviin verkonperiin tai jatko-osiin, jotka on kiinnitetty tai jotka soveltuvat kiinnitettäviksi vedettävään verkkoon."

2 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä

Neuvoston puolesta

Puheenjohtaja

LIITE I

Muutetaan asetuksen (ETY) N:o 2555/2001 liite 1A seuraavasti:

1) Korvataan kilohailia alueella "IIIbcd (EY:n vedet)" koskeva kohta seuraavasti:

>TAULUKON PAIKKA>

2) Lisätään seuraava teksti:

>TAULUKON PAIKKA>

LIITE II

Korvataan asetuksen (EY) N:o 2555/2001 liitteessä 1B tuulenkalaa alueella "IIa, Pohjanmeri", punakampelaa alueella "Skagerrak, Kattegat ja IIa (EY:n vedet), Pohjanmeri" koskevat kohdat seuraavasti:

>TAULUKON PAIKKA>

>TAULUKON PAIKKA>

LIITE III

Korvataan asetuksen (EY) N:o 2555/2001 liitteessä 1D silliä alueella "VIIg,h,j,k", sardellia alueella "IX, X, CECAF 34.1.1 (yhteisön vedet)" ja kielikampelaa alueella "VIIIa,b" koskevat kohdat seuraavasti:

>TAULUKON PAIKKA>

LIITE IV

Korvataan asetuksen (EY) N:o 2555/2001 liitteessä 1E pohjankatkarapua alueella "NAFO 3M" ja grönlanninpallasta alueella "NAFO 3LMNO" koskevat kohdat seuraavasti:

>TAULUKON PAIKKA>

>TAULUKON PAIKKA>

LIITE V

Muutetaan asetuksen (ETY) N:o 2555/2001 liite 1F seuraavasti:

1) Korvataan tonnikalaa alueella "Atlantin valtameri, pituuspiirin 45 W itäpuolella ja Välimeri" miekkakalaa alueella "Atlantin valtameri, leveyspiirin 5 N pohjoispuolella" ja "Atlantin valtameri, leveyspiirin 5 N eteläpuolella" ja valkotonnikalan pohjoista kantaa alueella "Atlantin valtameri, leveyspiirin 5 N pohjoispuolella" koskevat kohdat seuraavasti:

>TAULUKON PAIKKA>

>TAULUKON PAIKKA>

2) Lisätään seuraavat purjemarliinia ja valkomarliinia alueella "Atlantin valtameri" koskevat kohdat:

>TAULUKON PAIKKA>